OzLabs/hebrew-wiki-articles huggingface dataset:
ג'ון הנרי לורימר

ג'ון הנרי לורימר (באנגלית: John Henry Lorimer; 12 באוגוסט 1856 – 4 בנובמבר 1936) היה צייר סקוטי שעבד על דיוקנאות וסצינות ז'אנר של חיי היומיום.

== ביוגרפיה ==
לורימר נולד באדינבורו, בנו של ג'יימס לורימר, שהיה פרופסור למשפט ציבורי באוניברסיטת אדינבורו בין השנים 1862 ל-1890.<ref>"Sir Robert Lorimer | Architect of Ardkinglas House | Ardkinglas Estate"</ref> הוא התחנך באקדמיה של אדינבורו, אוניברסיטת אדינבורו וב-1875 באקדמיה הסקוטית המלכותית,<ref>"Prices and estimates of works John Henry Lorimer". www.arcadja.com</ref> ולמד אצל ויליאם מקטאגרט וג'ורג' פול צ'למרס. לאחר מכן, בילה תקופה בפריז בלימודים עם קרולוס-דוראן. אחיו הצעיר היה האדריכל הנודע סר רוברט לורימר, אותו שרטט וצייר לאורך חייו יחד עם אחיותיו. הדיוקן הראשון של לורימר היה של אמו חנה, שהושלם בשנת 1875 כשהיה בן 19.<ref>"Upward - Onward | Painting". Upward - Onward | The Art of Family</ref>

לורימר נדד ברחבי ספרד, איטליה ואלג'יר בין השנים 1877 ל-1891. הוא הציג באקדמיה המלכותית הסקוטית משנת 1873 ובאקדמיה המלכותית משנת 1878. בולטות בין יצירותיו "הסמכת הזקנים", התלויה בגלריה הלאומית של סקוטלנד, "ירח אביבי", התלוי במוזיאון קירקלדי ובגלריה לאמנות והיה הציור האהוב על קוראי העיתון המקומי,<ref>"The People's Pick and John Henry Lorimer – A Son of the Rock -- Jack Deighton". jackdeighton.co.uk.</ref> "גן טירת קאלי" שנמכר במכירה פומבית בשנת 2000 תמורת 32,900 פאונד.<ref>"John Henry Lorimer from The Gazetteer for Scotland"</ref> דיוקנאותיו כוללים את אלה של ליון פלייפייר, ג'וזף ליסטר, פיטר הטלי וואדל ופרדריק גאת'רי.

לורימר נבחר למקורב של האקדמיה המלכותית הסקוטית בשנת 1882 והפך לאקדמאי מן המניין בשנת 1900. הוא הציג 123 עבודות באקדמיה המלכותית הסקוטית ו-43 עבודות באקדמיה המלכותית בלונדון.

בשנת 1878 רכשה משפחת לורימר את החכירה של טירת קאלי בפייף והחלה בשיקום שלה לשימוש כבית נופש. רבים מציוריו של לורימר כללו את הטירה כנושא או כתפאורה; הסטודיו שלו היה באחד המגדלים והשקיף על הגן. הטירה הפכה לבית המשפחה הקבוע, לאחר רכישה ב-1948 על ידי בנו של רוברט לורימר, הפסל יו לורימר. הטירה נמצאת בבעלות הקרן הלאומית לסקוטלנד, אשר מקיימת תערוכה מתחלפת של יצירותיו, בתוספת אלה של אחיו, רוברט לורימר ואחיינו, יו לורימר.
ג'ון לומייר, הסמכת הזקנים, 1891
בחייו מאוחרים הוא התגורר באדינבורו בבית גדול ששופץ על ידי אחיו רוברט לורימר שגם הוא התגורר שם יחד עם אחותם לואיז לורימר. האמן רוברט גיב התגורר בסמוך באותה תקופה.

הוא היה סגן נשיא האגודה האסטרונומית של אדינבורו והשאיר להם עזבון עם מותו. מדליית הלורימר של האגודה האסטרונומית של אדינבורו מוענקת על שמו, הראשונה הוענקת לסר ג'יימס ג'ינס ב-1937.<ref>The Astronomical Society of Edinburgh, Lorimer Meda</ref>

ג'ון הנרי לורימר נפטר בביתו באדינבורו ב-4 בנובמבר 1936.

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1856
קטגוריה:נפטרים ב-1936
ארז שמידע

ארז שמידע (נולד ב-5 באוגוסט 1983) הוא מוזיקאי, זמר-יוצר וגיטריסט ישראלי.

== ביוגרפיה ==
נולד בקצרין, וגדל ביבנה. שירת בצה"ל בין השנים 2001–2004 כתומך לחימה במפקדת זרוע היבשה. לאחר השירות הצבאי עבר להתגורר בתל אביב, והחל לעבוד בתעשיית המוזיקה, כסבל בחברות הגברה וכאיש במה, טכנאי קול ותאורן במועדונים ובאולמות אירועים.

בוגר לימודי טכנאי גיטרות באלגרנטי – בית הספר לבניית גיטרות משנת 2009, וכן השלים לימודי טכנאי קול בבית הספר לסאונד של יואב גרא בשנת 2010. לאחר לימודיו החל ללמד גיטרה באופן פרטי.

מתגורר בחיפה.

== קריירה מוזיקלית ==
החל את דרכו המוזיקלית בשנת 1998, בגיל 15, כאשר היה ממקימי להקת הפאנק "הפוסי של לוסי", ושימש גיטריסט הלהקה באלבומה הראשון "צב 8". היה פעיל במסגרת הלהקה עד פירוקה בשנת 2006.

בשנת 2008 חבר שמידע (יחד עם שותפו ל"פוסי של לוסי", נטע גופן) למוזיקאי יונתן לב, ולמתופף רועי ברמן מלהקת "בצפר", והארבעה הקימו את להקת הפאנק "כוח המחץ". באוגוסט 2009 הוציאה הלהקה את אלבומה הראשון, "שערורייה", וכעבור שנה את אלבומה השני "אמנות ומדינה". הלהקה פעלה עד לשנת 2011.

בשנת 2012 חבר בשנית לחבריו מלהקת "הפוסי של לוסי", למופע לציון עשור למותו של עמרי גולדין, שנרצח בפיגוע ההתאבדות בקו 361 בעת שהיה בדרך לבסיס בו שרת. שמידע המשיך כגיטריסט הלהקה גם לאחר האיחוד, והלהקה המשיכה לפעול עד לפירוקה הסופי בשנת 2019, תוך שהיא מוציאה אלבום נוסף – "מסיתים למרד".

במקביל, עזב את הוראת הגיטרה על מנת להשתלב בתעשיית המוזיקה, והחל לעבוד כפועל במה ובהמשך כנגן גיטרה באלבומים, בהופעות ובהפקות שונות של אמנים כגון: אהוד בנאי, רביד פלוטניק (נצ'י נצ'), שקל, צליל אברהם ונמרוד רשף.

בשנת 2012 חבר למוזיקאי אביטל תמיר, שגם היה חבר בעבר בהרכב "בצפר" והצטרף אליו ללהקת On Shoulders of Giants (הידועה יותר בראשי התיבות שלה – OSOG). הלהקה משלבת סגנונות מוזיקליים שונים כבלוז, קאנטרי, מטאל ופולק רוק אמריקאי, הפיקה 4 אלבומי אולפן וכן הופיעה במספר סיבובים בעולם.

שיתוף הפעולה של שמידע עם אהוד בנאי כפועל הבמה שלו הוביל בשנת 2023 להקמת ההרכב "קו אחורי", המורכב מבנאי עצמו, שמידע כגיטריסט, נגן הבס דוד בנימיני שמופיע עם שמידע גם ב-OSOG (שניהם גם משתתפים בשירה), ציון מזרחי (המנגן בהרכבים "אסון", ו"כצאן לטבח") כגיטריסט נוסף והמתופף קורי בן יהודה (האחים צברי, טברנק, יוסלס איי.די). המשותף לכולם הוא היותם פועלי במה בתעשיית המוזיקה בעברם. את ההרכב מפיק מוזיקלית קוואמי והוא מופיע ברחבי הארץ.

בנוסף מופיע שמידע באופן עצמאי, יחד עם הנגנים גור שפיגל ודוד בנימיני.

== קישורים חיצוניים ==
* 
* 

== הערות שוליים ==

קטגוריה:גיטריסטים ישראלים
קטגוריה:זמרים-יוצרים ישראלים
תאוריית הבחירה המושכלת

תאוריית הבחירה הרציונלית היא תאוריה בתחומים שונים של מדעי החברה, כמו מדע המדינה וקרימינולוגיה, המניחה שבני אדם מתנהגים באופן רציונלי בבואם לקבל החלטות.

אנתוני דאנס יישם בשנות החמישים את התאוריה על חקר התנהגות מצביעים במערכות בחירות וטען שהמצביע הפרטי מחפש את המפלגה שתועיל לו ביותר. מנסור אולסון הסביר בשנות השישים את ההמנעות של פרטים מלשתף פעולה למען האינטרס הציבורי המשותף בכך שהם ממוקדים בתועלת הפרטית שלהם, ואם המחיר של הירתמות למען התועלת הכללית הוא גבוה, יימנעו מכך אנשים על אף שגם הם מרוויחים מהפעולה המשותפת.<ref></ref>

בתחום הקרימינולוגיה, הגישה מניחה שפשיעה היא התנהגות תכליתית ועבריינים פוטנציאליים מקבלים החלטות רציונליות, שבהן משך תקופת המאסר או הסיכוי להיתפס מהווים מרכיבים מרכזיים בשיקוליהם. כלומר, כאשר פלוני מחליט לבצע עבירה, הוא מבצע הערכה של העלות לעומת התועלת בפעולה מסוימת. אם הסיכונים והמאמצים גבוהים יותר מהתועלת הפוטנציאלית שבביצוע עבירה מסוימת, הסבירות שתתבצע תהיה נמוכה יותר.<ref></ref><ref name=":0">Cornish, D., & Clarke, R. V. (1986). The Reasoning Criminal: Rational Choice Perspectives on Offending. Hague: Springer- Verlag. </ref>

מכאן, שאם עבריינים מקבלים החלטות שמבוססות על תפיסותיהם את מידת ההתאמה לבצע עבירות, אז הסביבה המצבית ניתנת לשינוי בצורה כזאת שתשנה את הרצון הנתפס שלהם לבצע את העבירות. התאוריה מסייעת להבין מדוע ישנם מקומות שבהם מתבצעות יותר עבירות ומדוע מטרות מסוימות מהוות קורבן ומדוע אחרות אינן מהוות קורבן.<ref name=":0" /> התאוריה פותחה כדי לסייע במניעה מצבית של פשיעה, וטכניקות מניעה רבות נובעות ממנה.<ref>Homel, R. (1996). The politics and practice of situational crime prevention. Monsey, NY: Criminal Justice Press.</ref>

== בקורת על התאוריה ==
במהלך השנים ספגה התאוריה ביקורת מכיוונים מגוונים.

בתחום מדע המדינה, מתחו סוציולוגים ביקורת על הגישה הממעיטה בערך של מבנים חברתיים על קבלת ההחלטות של הפרט. פסיכולוגים מתחו על הגישה ביקורת בהניחה התנהגות רציונלית שאיננה משקפת את מכלול ההתנהגות האנושית. חוקרים מדעי המדינה הצביעו על כשלון המודל בניבוי בתחומים שונים. 

בתחום הקרימינולוגי, בעיה אחת בגישה היא הנחת היסוד שבני אדם הם יצורים רציונליים השוקלים את השלכות התנהגותם לפני שהם מחליטים לבצע עבירה, והיא מתעלמת מן ההבחנה בין עבירות תגובתיות (למשל, אלימות עקב פרובוקציה) לבין עבירות הדורשות מחשבה ותכנון. השיקול התועלתני פוחת לגבי הראשונות ככל שלהט הרגע גובר על היכולת לבצע חישוב רציונלי, במיוחד כאשר מעורבים בתמונה חומרים ממכרים, רקע אישיותי או לחץ חברתי. לפיכך, הציע אוג'ריידי (2011) כי התאוריה מסבירה טוב יותר פשעים אינסטרומנטליים ולא פשעים אקספרסיביים.<ref></ref>

== הערות שוליים ==

2023 05
קטגוריה:קרימינולוגיה
הולכת שבעה

הולכת שבעה הוא סרט ישראלי מסוגת קומדיה רומנטית משנת 2016 בכתיבה, הפקה ובימוי של טומי לנג, עם מיקי קם ורוברט הניג בתפקידים הראשיים.

הסיפור הוא על גבר אלמן ואשה גרושה בני 60 פלוס שנתקלים זה בזו במקרה בטיול על שביל ישראל בנגב שכל אחד מגיע לשם מסיבות טראגיות שלו והמפגש הזה מוליד חברות חדשה ולא מתוכננת.

זו השתתפותו הרביעית של רוברט הניג בסרטיו של טומי לנג לאחר טייארה, זוג או פרד ופטר השלישי שבכולם הוא משחק אלמן.

רוב הצילומים נעשו בנגב - עבדת, עין עבדת וגן לאומי קבר בן-גוריון.

==תקציר העלילה==
אלה אדלר (מיקי קם) היא שחקנית ותיקה ומפורסמת שמתכננת עם שכנתה תמי טיול בשביל ישראל בנגב.

אלה היא גרושה ואם למיכל (ליאור בסון) בת 29 שעובדת כמדריכת החלקה על גלגיליות.

ממש ביום היציאה, נהרגת תמי בתאונה במעלית הבית שצונחת פתאום. אלה שקועה בצער, מחליטה להתנתק מהכול ולצאת לטיול המתוכנן עם התיקים שלה ושל תמי במקום להיות נוכחת בהלוויה ולהשתתף בשבעה. היא לא מעדכנת את מיכל וגם לא את הסוכנת שלה, ציפי (ציפי מייזלר).

גבי (רוברט הניג) הוא אלמן מאשתו דניאלה ונוהג להגיע מדי שנה לעבדת שם נפגשו לראשונה. לגבי יש בן, אמיר (עומרי אשין) בן 33.

גבי ואלה נפגשים באמצע המדבר. הוא נצמד אליה ואיכשהו גם היא אליו, והם ממשיכים את הטיול יחד. בהתחלה יש ביניהם זרות וניכור, עליו מתעקשת אלה לשמור, אבל אט אט גם היא מתרככת וכך נולדת קרבה ונוצרת אינטימיות בין השניים. במהלך המסע נוצרים מצבים משעשעים כמו עיסוי שמקבלת אלה מנטאשה (הלנה חייט) במדבר.

מיכל מחפשת אחרי אמה ומוצאת בבית את מפת הטיול ומחליטה לנסוע דרומה. אמיר חוזר מטיול ברומניה ומחליט לחפש את אביו במקום הידוע בנגב בו גבי מתייחד עם זכר אשתו המנוחה.

השניים יורדים למדבר במקביל לחפש את הוריהם ונפגשים במקרה מבלי לדעת שההורים אף הם יחד. עם הזמן מתפתחת ידידות ביניהם. לבסוף הם נפגשים עם אלה וגבי ונוצר קשר מורכב בין מיכל ואלה. מיכל רוצה לעזוב ואמיר מצטרף אליה ושניהם משאירים את ההורים להמשך מסעם בנגב.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוברט הניג
|גבי
|אלמן
|-
|מיקי קם
|אלה אדלר
|שחקנית
|-
|ליאור בסון
|מיכל
|
|-
|עומרי אשין
|אמיר
|
|-
|מעיין אליאסי
|שוטרת
|
|-
|ציפי מייזלר
|ציפי
|סוכנת
|-
|הלנה חייט
|נטאשה
|מעסה
|-

|}

==קישורים חיצוניים==

*[https://www.youtube.com/watch?v=ZiYQXDKU7DE קדימון להולכת שבעה], באתר יוטיוב
*[https://www.youtube.com/watch?v=sb5laJoRsug מאחורי הקלעים של הולכת שבעה], באתר יוטיוב
*[https://cinemaofisrael.co.il/הולכת-שבעה הולכת שבעה], בספר הקולנוע הישראלי
*[https://www.ishim.co.il/m.php?s=הולכת+שבעה הולכת שבעה], באתר אישים
*[https://www.habama.co.il/Pages/CinemaFilm.aspx?Subj=4&Area=1&EventID=34559 הולכת שבעה], באתר "הבמה"
* 

קטגוריה:סרטי 2016
קטגוריה:סרטים ישראליים עצמאיים
קטגוריה:סרטים בעברית
קטגוריה:סרטים ישראליים משנת 2016
קטגוריה:סרטי טומי לנג
קטגוריה:סרטי קומדיה ישראליים
קטגוריה:סרטי קומדיה רומנטית
Artrosis

Artrosis (תעתיק: ארטרוסיס) היא להקת מטאל גותי פולנית שנוסדה בשנת 1995 בז'לונה גורה. הלהקה מנגנת מטאל גותי סימפוני שגובל ברוק גותי.

== חברי הלהקה ==
מגדלנה "מדיאה" שטופקיוויץ', סולנית הלהקה
=== נוכחיים ===
* מגדלנה "מדיאה" שטופקיוויץ' (Magdalena "Medeah" Stupkiewicz) - סולנית ושירה נשית, קלידים (1995–היום)
* Maciej Niedzielski - קלידים (1995–2005, 2011–היום)
* Grzegorz "Gregor" Piotrowski - גיטרה (2011–היום)
* Janusz Jastrzębowski - תופים (2011–היום)

=== חברים להופעות חיות ===
* Piotr "Gruby" Milczarek - גיטרה בס (2011–היום)
* Artur Tabor - גיטרה (2011–היום)

=== חברים לשעבר ===
* Krzysztof "Chris" Białas - גיטרות (1995–1999)
* Rafał "Grunthell" Grunt - גיטרות (1999–2002)
* Mariusz "Mario" Kuszewski - גיטרות (2003–2004)
* Krystian "MacKozer" Kozerawski - גיטרות (2002–2010)
* Marcin Pendowski - גיטרה בס (1998–2001)
* Remigiusz "Remo" Mielczarek - גיטרה בס (2002–2010)
* Łukasz "Migdał" Migdalski - קלידים (2005–2010)
* Konrad "Lombardo" Biczak - תופים (2005–2006)
* Paweł "Świcol" Świca - תופים (2006–2010)

== דיסקוגרפיה ==
* Ukryty Wymiar - אלבום EP, יצא ב-1997
* Hidden Dimension - האלבום הקודם רק בהפצה אנגלית, יצא ב-1998
* W Imię Nocy - אלבום, יצא ב-1998
* In Nomine Noctis - האלבום הקודם, הוקלט מחדש באנגלית, יצא ב-2001
* Pośród Kwiatów I Cieni - אלבום, יצא ב-1999
* Koncert w Trójce - אלבום הופעה חיה, יצא ב-2001
* Fetish - אלבום, יצא ב-2001
* Melange - אלבום, יצא ב-2002
* Con Trust - אלבום, יצא ב-2006
* Imago - אלבום, יצא ב-2011
* Odi et Amo - אלבום, יצא ב-2015

== קישורים חיצוניים ==

קטגוריה:להקות מטאל גותי
קטגוריה:רביעיות מוזיקליות
קטגוריה:להקות שהוקמו בשנת 1995
בניין פישר (שיקגו)

בניין פישר (באנגלית: Fisher Building) הוא גורד שחקים נאו-גותי בן 20 קומות, המתנשא לגובה של 84 מטרים וממוקם ברחוב דרום דיארבורן 343 באזור הקהילה של הלופ בשיקגו. הבניין תוכנן על ידי ד. ה. ברנהם ושות', בהזמנת איל הנייר לוציוס פישר. הבניין המקורי הושלם בשנת 1896 וקיבל תוספת מאוחרת יותר ב-1907.

==היסטוריה==
עם השלמתו, היה אחד משני בניינים בשיקגו בני 18 קומות ומעלה - השני היה בית הבונים החופשיים (בן 21 קומות). נכון להיום, בניין פישר הוא הבניין העתיק ביותר בן 18 הקומות בשיקגו שלא נהרס. בית הבונים החופשיים, על אף שהיה גבוה וישן יותר, נהרס ב-1939.

המבנה המקורי תוכנן על ידי ממשרד ד. ה. ברנהם ושות'. בשנת 1906, תוספת בצדו הצפוני של המבנה הגביה אותו מ-18 קומות ל-20 קומות. עובד לשעבר של חברת ברנהם, פיטר ג'יי ובר, תכנן ופיקח על תוספת הבניין שהושלמה ב-1907.

בניין פישר כולל גילופי טרקוטה של יצורי מים שונים כולל דגים וסרטנים. בנוסף, ישנם נשרים, דרקונים ויצורים מיתיים המתוארים גם הם על החזית.

בקומה הראשונה והשנייה חנויות מסחריות ודירות בקומות 3–20.

==הערות שוליים==

==קישורים חיצוניים==

קטגוריה:שיקגו: מבנים
בניין מנהטן (שיקגו)

בניין מנהטן (באנגלית: Manhattan Building) הוא גורד שחקים בן 16 קומות ברחוב דירבורן-דרום 431 בשיקגו, אילינוי. הוא תוכנן על ידי האדריכל ויליאם לה ברון ג'ני ונבנה מ-1889 עד 1891. זהו גורד השחקים העתיק ביותר ששרד בעולם ומשתמש במבנה תומך שלד בלבד. הבניין היה המטה הראשון של תאגיד Paymaster, והוא רשום במרשם הלאומי של מקומות היסטוריים החל מ-16 במרץ 1976, והוגדר כנקודת ציון בשיקגו ב-7 ביולי 1978.

==אדריכלות==
חלונות המעוגלים הייחודיים מעניקים אור לחללים הפנימיים של הבניין, והשילוב של חזית גרניט בקומות התחתונות וחזית לבנים בקומות העליונות מסייע בהקלת העומס המופעל על מסגרת הפלדה הפנימית. הקירות הצפוניים והדרומיים נתמכים על שלוחות פלדה הנושאות את העומס בחזרה למבנה התומך הפנימי.

הרבגוניות והחוזק של בניית מסגרת מתכת אפשרו את הקמת גורד השחקים, כפי שמעיד מבנה זה, שהגיע לגובה מדהים של 16 קומות בשנת 1891. האדריכל שלו היה חלוץ בפיתוח מבנים גבוהים.

==גלריה==
<gallery>
South Dearborn Street 060409.jpg|בניין מנהטן בשורת גורדי שחקים היסטוריים לאורך רחוב דירבורן-דרום
2018-02-25 7356x4904 chicago manhattan building.jpg|מבט דרומה לאורך רחוב דירבורן-דרום
Manhattan Building, Chicago, IL, USA, window detail.jpg|פרטי חזית
Manhattan Building, Chicago, IL, USA, window detail (a).jpg|פרטי חלון
Manhattan Building, Chicago, IL, USA, window detail (b).jpg|פרטי חלון
</gallery>

==הערות שוליים==

==קישורים חיצוניים==

קטגוריה:שיקגו: מבנים
קבר יהושע כהן גדול

מקום קברו של יהושע בן יהוצדק כהן גדול אינו מתואר בתנ"ך, אך על פי מסורת עממית מימי הביניים, קברו שכן בבגדאד בגדה המערבית של נהר חידקל. המקום מקודש ליהודים ומוסלמים כאחד.

על פי המסורת היהודית, זהו קברו של יהושע בן יהוצדק, ממקימי בית המקדש השני שהתמנה לכהן גדול על ידי עולי בבל. לאחר מותו, בסוף המאה השישית לפני הספירה, גופתו הוחזרה לבבל שם נקברה. אמנם, על פי המסורת המוסלמית, זהו קברו של נבי יושע (יהושע בן נון) הידוע באסלאם כעוזרו, תלמידו וממשיכו של משה רבינו.<ref></ref>

== תולדות הקבר ==
לא קיים תיעוד מדויק לגבי הקמת הקבר, אך קיימות עדויות רבות של מטיילים שתיארו בספריהם את הקבר ואת עלייתם לרגל של יהודי בגדד אליו.<ref></ref>

בשנת 1554, הנוסע הפרסי עלי אכבר קטאי תיאר את הקבר כ"מבנה קטן בו קבר המקודש על ידי הערבים והיהודים. אומרים שנמצאים בו שרידיו של הכהן הגדול של היהודים. מעל הקבר יש לוחית נחושת עליה כתוב באותיות עבריות יהושע כהן גדול".<ref>בדף הפייסבוק של יהדות בבל: Evidences To The Shrine Of Joshua The High Priest By Different Travelers In Different Periods Between 16 Century - 18 Century. Shrine Location: Junaid al-Baghdadi Cemetery,Iraq</ref>

במאה ה-17, הקרטוגרף הפורטוגזי פדרו טייקסיירה תיאר את הקבר בצורה דומה לקטאי.<ref></ref> הקרטוגרף הדני קרסטן ניבור , שביקר בבגדד בשנת 1761, כתב "היום אפשר לראות מבנה קטן בו מבקרים בעיקר יהודים ובו קבור אדם ששמו יהושע". בשנת 1825 הקבר והטקס הדתי שקיימו סביבו היהודים תוארו על ידי מבקר מטעם אגודה מיסיונרית.<ref></ref> הנוסע 'בנימין השני' (ישראל יוסף בנימין), שביקר בבגדאד בשנת 1848, כתב לאחר ביקורו באתר הקבר: "במרחק שעה אחת מן העיר בגדאד, עומד בניין אחד קטן, מוקף בשמונה עצי שקדים, שם נמצא קבר יהושע כהן גדול, מעוטר בכל מיני פאר לכבוד ולתפארת. תחת בימת הקבר מונחים כמה כתבי-יד עתיקים, אשר קראו מהם האנשים הבאים אל המקום ההוא. היהודים הולכים אל הקבר פעם אחת בחודש, לשמוע קריאת הדברים מתוך כתבי-היד הנזכרים, ואחרי כלות הקריאה, יזמרו שירים ותשבחות".<ref></ref>

מתחם קברו של יהושע כהן גדול הוגדר תמיד על ידי שלטונות עיראק כ'אדמה מוסלמית קדושה'. השלטונות אפשרו ליהודים לעלות לרגל לקבר אך אסרו קבורה יהודית במקום. בשנת 1888 רצו בני הקהילה בבגדאד לקבור את החכם עבדאללה סומך במתחם אך נתקלו בהתנגדות עזה וראשי הקהילה נעצרו.<ref></ref> בשנת 1941,<ref></ref> בערב חג השבועות, חיילים מצבא עיראק, יחד עם אזרחים, תקפו את היהודים שהיו בדרכם לקברו של יהושע כהן גדול, כפי שנהגו לעשות בחג השבועות. אירוע זה סימן את תחילת ה'פרהוד', הפרעות שנערכו באוכלוסייה היהודית בבגדאד.

מאז נפילתו של סדאם חוסיין ב־2003, הפסיקה ממשלת עיראק לתחזק את הנכסים הארכאולוגיים וההיסטוריים בשטחה ובכללם הנכסים היהודיים. קבר יחזקאל הנביא הפך למסגד, קבר עזרא הסופר וקבר יהושע כהן גדול הפכו לאתרים קדושים למוסלמים, וקבר הנביא נחום מצוי בסכנת קריסה.

הרב ישראל מאיר גבאי, יושב ראש אגודת 'אהלי צדיקים' שביקר בעיראק בשנת 2013, כתב שהקבר נמצא בידי המוסלמים. הוא נקרא בפיהם 'נבי יושע' ומוסלמים רבים מבקרים בו כדי לבקש רפואה.<ref></ref>

הארגון העולמי של יהודי עיראק, שהוקם בשנת 2008 בלונדון, שם לו למטרה לשמר את המקומות הקדושים ליהדות בעיראק, הנחשבים קדושים גם עבור קהילות דתיות אחרות, כגון קבר יחזקאל הנביא, קבר נחום האלקושי, קבר יונה בן אמיתי, קבר דניאל הנביא, קבר עזרא הסופר וקבר יהושע כהן גדול.<ref></ref>

== הערות שוליים ==

קטגוריה:קברי צדיקים בארצות ערב
קטגוריה:יהדות בבל
קטגוריה:עיראק: מבני דת
תאוריית ההתחברות הדיפרנציאלית

תאוריית ההתחברות הדיפרנציאלית היא תאוריה בקרימינולוגיה המתמקדת בהשפעות של לחץ חברתי ושל כנופיות על פשיעת צעירים, ומבוססת על חוויות הלמידה שמובילות לעבריינות נוער. לפי התאוריה סביבתו הקרובה והרחוקה של הצעיר היא שמגבשת בו את ערכי המוסר ואת נורמות ההתנהגות המקובלות. דרך הסביבה הצעיר לומד כיצד לבצע את הפשע עצמו, וכן את הגישות, המוטיבציות, ודפוסי ההתנהגות הקשורים לביצוע הפשע.<ref name=":0">Scarpitti, F. R., A. L. Nielsen, and J. M. Miller. 2009. "A Sociological Theory of Criminal Behavior." Pp. 211 in Crime and Criminals Contemporary and Classic Readings in Criminology (2nd ed.). New York: Oxford University Press.</ref>

תאוריית ההתחברות הדיפרנציאלית היא במהותה תאוריה של למידה. מוסכם בתאוריה כי השפעתה של הסביבה על גיבוש התנהגותו של הצעיר פוחתת ככל שגילו של הצעיר מתקדם, וגוברת ככל שמשך האינטראקציה עם הסביבה מתארך ועוצמת הקשר גוברת. התערבות המכוונת להפחית סטייה חברתית יכולה להתבצע דרך סביבתו הראשונית של הצעיר (משפחה וחברים) או דרך גורמים משניים (כגון מורים, יועצים ושכנים).

התאוריה גובשה על אדווין סאת'רלנד, והיא נחשבת לתאוריה החשובה ביותר מבין התאוריות המסבירות סטייה חברתית באמצעות למידה. לפי גישה זו, סטייה חברתית היא התנהגות נרכשת, הניתנת ללמידה; כך כשם שאדם לומד להיות קונפורמי, הוא יכול, למשל, ללמוד להפוך לעבריין.<ref name=":0" />

== ראו גם ==
* התנהגות אנטי-חברתית

== הערות שוליים ==

2023 05
קטגוריה:קרימינולוגיה
שדה התעופה ארושה

שדה תעופה ארושה הוא שדה תעופה לטיסות פנים ברובע אולאסיטי בעיר ארושה, בירת מחוז ארושה בטנזניה.
מטוס אייר טנזניה בנמל התעופה ארושה, 2023
בקצה המערבי של השדה נמצאת משואה לא-כיוונית (מזהה: AR).<ref></ref><ref></ref> השדה הוקם ב-1956 כשדה תעופה פרטי, וב-1961 לאחר הקמת טנגניקה עבר השדה לבעלות ממשלתית.

== חברות תעופה ויעדים ==
שדה התעופה ארושה משרת על ידי שש חברות תעופה:
{| class="wikitable"
!חברה
!יעדים
|-
|As Salaam Air
|זניזבר
|-
|Coastal Aviation
|דאר א-סלאם, קיגאלי, קילימנג'רו, מאפיה, מניארה, מיקומי, מוואנזה, פמבה, רואהה, סלוס, הפארק הלאומי סרנגטי, טנגה, טרנגיר, זנזיבר
|-
|Precision Air
| דאר א-סלאם, זנזיבר
|-
|Regional Air
| קילימנג'רו, מניארה, זנזיבר 
|-
|Tropical Air
| דאר א-סלאם, זנזיבר
|-
|ZanAir
|דאר א-סלאם, מומבסה, פמבה, זנזיבר 
|}

== סטטיסטיקה ==
{| class="wikitable"
!שנה
! colspan="2" | נוסעים
! colspan="2" | תנועות מטוסים
! colspan="2" | מטען (ק"ג)
|-
! 2010
| 154,174
| 20.5%
| 19,460
| 15.5%
| 812,930
| 6.69%
|-
! 2011
| 112,433
| -37.1%
| 21,306
| 8.66%
| 41,238
| -1871%
|-
! 2012
| 162,268
| 30.7%
| 22,690
| 6.10%
| 192,725
| 78.6%
|-
! 2013
| 187,911
| 13.7%
| 23,868
| 4.94%
| 212,760
| 9.42%
|-
! 2014
| 179,511
| -4.68%
| 23,904
| 0.15%
| 148,390
| -43.4%
|-
! 2015
| 142,224
| -26.2%
| 20,692
| -15.5%
| 141,061
| -5.20%
|-
| colspan="7" | <small>מקור: רשות שדות התעופה של טנזניה<ref></ref></small>
|}

== תאונות ותקריות ==
* ב-18 בדצמבר 2013 נחתה טיסת בואינג 767 (ET-AQW) של אתיופיאן איירליינס מאדיס אבבה לנמל התעופה הבינלאומי קילימנג'רו באופן לא מתוכנן בשדה לאחר שלא הצליחה לנחות ביעד.<ref></ref> המסלול קצר יותר ממה שה-767 מיועד עבורו.<ref></ref> כמה ימים לאחר מכן הוא הוטס<ref></ref><ref></ref> ריק לנמל התעופה הבינלאומי קילימנג'רו.<ref></ref>

== קישורים חיצוניים ==

* [https://www.openstreetmap.org/#map=13/-3.3710/36.6234 OpenStreetMap - ארושה]
* [http://ourairports.com/airports/HTAR/pilot-info.html#general שדות התעופה שלנו - ארושה]
* [https://web.archive.org/web/20081006203508/http://www.ntz.info/gen/n01335.html מידע כללי על שדה התעופה]
* 

==הערות שוליים==

קטגוריה:אפריקה: שדות תעופה
קטגוריה:טנזניה: תעופה
רצח לפי הספר

רצח לפי הספר (באנגלית: Magpie Murders) הוא רומן מסתורין משנת 2016 מאת הסופר הבריטי אנתוני הורוביץ, והראשון בסדרת הספרים "סוזן ריילנד". הרומן מתמקד ברצח של מחבר מותחן בלש ומשתמש בפורמט סיפור בתוך סיפור.

הספר תורגם למספר שפות ועובד לסדרת טלוויזיה דרמטית בעלת אותו שם, הכוללת שישה פרקים.

== תקציר ==
סוזן ריילנד, עורכת ספרים, מקבלת מהממונה עליה את כתב היד של הרומן האחרון של הסופר רב המכר אלן קונווי, אך מבחינה שהפרק האחרון חסר. זמן קצר לאחר מכן נודע לה שאלן קונווי מת, בהתאבדות לכאורה, בנפילה ממגדל אחוזתו. מכתב התאבדות בכתב ידו של קונווי נמסר למשרדה. עם זאת יש לה ספקות והיא מחליטה לחקור את מותו של קונווי כדי לדעת את האמת ולמצוא את הפרק האחרון של כתב היד.

== פיתוח ==
הורוביץ פיתח לראשונה את הרעיון של רצח לפי הספר במהלך העונה הראשונה של רציחות במידסומר, שהוצגה לראשונה בשנת 1997. הוא הצהיר שהוא רצה שהרומן "יהיה יותר מסתם סיפור תעלומת רצח" ושיהווה "מעין מסה על כל הז'אנר של כתיבת תעלומות רצח, איך הכותבים מעלים את הרעיונות; איך הספרים האלה נוצרים".<ref></ref>

== פרסום ==
הספר רצח לפי הספר יצא לאור לראשונה בכריכה קשה ובפורמט של ספר אלקטרוני, בבריטניה, ב-6 באוקטובר 2016, בהוצאת Orion.<ref></ref> עיבוד לספר שמע, בקולותיהם של [https://www.orionbooks.co.uk/contributor/allan-corduner-2/ Allan Corduner] ו-[https://www.orionbooks.co.uk/contributor/samantha-bond-5/ Samantha Bond], פורסם על ידי Orion. ספר השמע פורסם גם על ידי BrillianceAudio ב-[https://www.audible.com/pd/Magpie-Murders-Audiobook/B06Y5R9X2S audible].<ref></ref><ref></ref> הרומן יצא לאור בארצות הברית בשנת 2017 בחברת HarperCollins ו-HarperAudio בכריכה קשה, כספר אלקטרוני וכספר שמע.<ref></ref> מהדורות בכריכה רכה התפרסמו בבריטניה ב-2017 ובארצות הברית ב-2018<ref></ref>

בישראל, הספר שתורגם לעברית על ידי גיא הרלינג, יצא לאור בכריכה רכה על ידי הוצאת כותר בשנת 2022.<ref></ref> הרומן זמין גם כספר דיגיטלי באתר עברית<ref></ref>

== קישורים חיצוניים ==
* 

==הערות שוליים==
קובי יעקובי

יעקב (קובי) יעקובי (נולד ב-1973) הוא קצין בדרגת רב-גונדר המכהן כנציב בתי הסוהר וניצב (בדימוס) במשטרת ישראל.

==ביוגרפיה==
יעקובי שירת כלוחם בחטיבת גולני. לאחר שחרורו התגייס למשטרת ישראל ושירת כלוחם יס"מ בשנים 1997–2003.

בשנת 2005 כקצין יחידת סיור במרחב ציון הוענק לו אות מצטיין הנשיא.

יעקובי המשיך בתפקידי פיקוד וליבה ושירת כסגן מפקד תחנת הראל, סגן מפקד תחנת שלם, עוזר ראש אגף התנועה ויועץ בכיר למנכ"ל המשרד לביטחון פנים.

בספטמבר 2017 קודם לדרגת ניצב משנה כמצטיין יום העצמאות ומונה לראש תחום מבצעים במטה מבצעי במשרד לביטחון הפנים.

בשנת 2020 מונה למפקד תחנת מוריה במחוז ירושלים, במסגרת תפקידו היה אחראי להשלטת הסדר בהפגנות הדגלים השחורים ומחאה נגד ראש הממשלה נתניהו בסמוך למעונו ברחוב בלפור.

באוגוסט 2021 השתתף בפעילות לחילוץ לכודים בבית חולים איתנים במהלך שרפה בהרי ירושלים. על פועלו הוענק לו ולשישה שוטרים נוספים עיטור המופת של משטרת ישראל.

במאי 2022 קודם לדרגת תת-ניצב ומונה למפקד מרחב ציון.

בפברואר 2023 מונה למזכירו הביטחוני של השר לביטחון לאומי איתמר בן גביר ובחודש מאי באותה השנה קודם לדרגת ניצב. בדצמבר 2023 הודיע השר איתמר בן גביר על כוונתו למנות את יעקבי לממלא מקום נציב שב"ס. ובינואר 2024 אושר מינויו במליאת הממשלה. הוא נכנס לתפקידו ב-24 בינואר 2024. ב-27 במאי 2024 מונה לנציב בתי הסוהר והועלה לדרגת רב-גונדר.

==חיים אישיים==
יעקובי נשוי לטלי ואב לארבעה. מתגורר בירושלים. בעל תואר ראשון במדעי הרוח והחברה עם התמחות בקרימינולוגיה ובעל תואר שני בקרימינולוגיה בהצטיינות מהאוניברסיטה העברית בירושלים.

== קישורים חיצוניים ==
* [https://www.gvura.org/a349130-תנ-צ-יעקב-יעקבי קובי יעקובי], באתר הגבורה

==הערות שוליים==

קטגוריה:נציבי בתי הסוהר
קטגוריה:שוטרים שעוטרו בעיטור המופת
קטגוריה:ניצבי משטרת ישראל
קטגוריה:מזכירים ביטחוניים לשר לביטחון הפנים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1973
אנדרטה לחללי גדוד השריון 46

האנדרטה לחללי גדוד השריון 46 היא אתר זיכרון, הממוקם בתחומי מושב עין הבשור שבחבל אשכול.

==היסטוריה==

גדוד השריון 46, גדוד שלח, היה מגדודי טנקי המגח הראשונים בצה"ל. הוא השתתף במלחמת ששת הימים בחזית הדרום במסגרת אוגדה 84, כשהוא מאויש בחיילי מילואים. הגדוד מוסיף להתקיים מאז ואילך.

14 מחיילי הגדוד נפלו בקרב במלחמת ששת הימים, ולימים הוקמה אנדרטה לזכרם בתחומי מושב שדות שבפתחת רפיח, שם לחם הגדוד בקרבות קשים.

לאחר חתימת הסכם השלום עם מצרים ופינוי היישובים הישראליים בסיני הקימו יוצאי מושב שדות ומושבים נוספים את מושב עין הבשור. אז גם נבנתה מחדש בתחומיו האנדרטה לחללי גדוד 46 במתכונתה המקורית.

==האנדרטה==
האנדרטה ממוקמת בשוליה של מדשאה בשטח של כארבעה דונם, הממוקמת לצד הכביש הראשי של המושב. היא מבנה העשוי מבטון חשוף. צורתו עגולה וסימטרית, שיוצרים שני קירות מקושתים הניצבים זה מול זה. יש בו שני פתחים נגדיים. בפתח השמאלי מותקן שער משבכת מתכת ובו מראה של טנקים וצמחייה מדברית. במרכז המבנה ניצב עץ ברוש שניצב באתר קודם להקמת האנדרטה. הוא ניצב בתוך ערוגה עגולה. צמרתו מתנשאת אל על דרך פתח עגול בתקרה השטוחה של המבנה, המקביל לערוגה. שני שבילי בטון מוליכים אל פתחי מבנה האנדרטה. הם יוצרים חצי מעגל, שקצותיו סמוכים לכביש המרכזי והאנדרטה ניצבת במרכזו.

על גבי הקירות הפנימיים של המבנה מוצגות תמונות 14 חללי הגדוד שנפלו במלחמת ששת הימים, שבע מכל צד. לצידן מוצגות כתובות זיכרון, לרבות מפת המהלכים הצבאיים ופקודת יום של אוגדת הפלדה - האוגדה שאליה השתייך הגדוד במלחמה. בפתח השמאלי של המבנה מוצג סמל חטיבה 401, שאליה משתייך הגדוד מאז הקמתו.

על גבי הקיר החיצוני הקדמי של האנדרטה מונצחים שמות חללי הגדוד שנפלו במהלך כל שנות קיומו - 84 במספר. לידם קבועים בקיר סמלי צה"ל, חיל השריון, החטיבה והגדוד והפסוק באחת ידו עושה במלאכה ואחת מחזקת השלח.

האנדרטה תוכננה על ידי האדריכל ישראל גודוביץ ונחנכה בשנת 1982.

כ-15 קילומטר דרומית מהאנדרטה ניצבת אנדרטת אוגדת הפלדה. גם אנדרטה זו תוכננה על ידי גודוביץ, נבנתה במקור בסיני והוקמה מחדש בתחומי ישראל.

==קישורים חיצוניים==

* [https://www.izkor.gov.il/en_9d58d30c3950f4d56c0716c4e081886c האנדרטה], באתר יזכור
*מיכאל יעקובסון: [https://michaelarch.wordpress.com/2022/03/16/סיבוב-באנדרטה-לחללי-גדוד-שיריון-46-בעין/ סיבוב באנדרטה לחללי גדוד שריון 46 בעין הבשור], באתר 'חלון אחורי', 16 במרץ 2022

==הערות שוליים==

גדוד 46
גדוד 46
קטגוריה:חטיבה 401
קטגוריה:עין הבשור (מושב)
קטגוריה:חבל ימית
Say Something (שיר של קרן הארדינג)

"Say Something" (בעברית: תגיד/י משהו) הוא סינגל הבכורה של הזמרת-יוצרת הבריטית, קרן הארדינג, שיצא, על ידי חברת התקליטים מת'וד רקורדס, ב-19 באוקטובר 2014. השיר נכתב על ידי קרן הארדינג ו-MNEK, והופק על ידי MNEK.

נכון למאי 2023, השיר הושמע למעלה מ-25 מיליון פעמים ביוטיוב,<ref></ref> ולמעלה מ-25 מיליון פעמים בספוטיפיי.<ref></ref>

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!אזור
!תארים
!מכירות
|-
!הממלכה המאוחדת (BPI)
|2× פלטינה
|1,200,000
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלי בכורה מ-2014
קטגוריה:שירים באנגלית
קטגוריה:שירים שנכתבו על ידי MNEK
גיים ג'אם

גיים ג'אם (באנגלית: Game jam) הוא אירוע יזמי מרתוני הדומה להאקתון, בו המשתתפים מנסים ליצור משחק וידאו מאפס.<ref name=":0"></ref> בהתאם לפורמט האירוע, משתתפי האירוע עשויים לעבוד באופן עצמאי או בצוות. משך האירוע נע בדרך כלל בין 24 ל-72 שעות. המשתתפים הם בדרך כלל מתכנתים, מעצבי משחקים, אמנים, סופרים ואישים אחרים בתחומים אחרים הקשורים לפיתוח משחקים.<ref></ref> בעוד שגיים ג'אמים רבים מתנהלים אך ורק כתרגיל יצירתי ליצירת משחקי וידאו, חלק מהגיים ג'אמים מעניקים פרסים למנצחים.

באופן מסורתי, גיים ג'אמים מתמקדים ביצירת משחקי וידאו,<ref name="Localizing Game Jam">Shin, Kaneko, Matsui, Mikami, Nagaku, Nakabayashi, Ono, Yamane, and lovesplayingslender.[https://www.academia.edu/1141660/Localizing_Global_Game_Jam_Designing_Game_Development_for_Collaborative_Learning_in_the_Social_Context Localizing Global Game Jam] . Retrieved February 21, 2013.</ref> אם כי, ישנם גיים ג'אמים המתמקדים ביצירת משחקי לוח.<ref name="Global Game Jam">[http://globalgamejam.org/faq Global Game Jam] . Retrieved February 21, 2013.</ref>

מאז 2010, קהילת המפתחים הישראלית משתתפת בגלובל גיים ג'אם , אירוע גיים ג'אם בינלאומי המתרחש בינואר באתרים פיזיים עצמאיים.<ref></ref> בשנת 2014, האתר התל אביבי היה האתר השני בגודלו בעולם מבחינת מספר המשתתפים.

== קווים מנחים ==
בדומה להאקתונים, ג'אמים רבים מתקיימים במקומות סגורים וממוקדים שאובזרו לכך, כגון אוניברסטיאות, משרדים, ואולמות כנסים. עם זאת, ישנם אירועים רבים הנערכים באופן מקוון ובמהלכם עובדים המשתתפים מהבית, כדוגמת Ludum Dare .

בנוסף, ג'אמים רבים סובבים סביב נושא או מילת מפתח מסוימת, אשר נחשפת למשתתפים עם פתיחת האירוע. המשתתפים מוזמנים לפרש את הנושא כרצונם, אך הם מוכרחים לדבוק בו וליצור משחק בהשראתו. מטרת הנושא היא למנוע תכנון ופיתוח מוקדמים וכן לעודד יצירה של משחקים יצירתיים.<ref></ref>

== לקריאה נוספת ==
<div class="mw-content-ltr">
* 
</div>

== קישורים חיצוניים ==

== הערות שוליים ==

קטגוריה:תרבות משחקי הווידאו
איילין

איילין בהופעה של [[סירניה, 2010]]
איילין או Ailyn הוא שם הבמה של פילאר מריה דל כרמן מוניקה חימנס גרסיה (בספרדית: Pilar María Del Carmen Mónica Giménez García), זמרת מטאל גותי מקטלוניה, ספרד.

איילין למדה שירה קלאסית בית הספר והתחילה את דרכה בפסטיבלי זמר מקומיים וארציים. ב-2007 התמודדה בתוכנית הריאליטי "האקס פקטור ספרד" אך לא העפילה לשלבי הגמר והודחה רביעית. איילין זכתה לפרסום עולמי בתור הסולנית של להקת המטאל הגותי הסימפוני סירניה (Sirenia) בה הייתה חברה בשנים 2008–2016 ועמם הקליטה 4 אלבומי אולפן מלאים. בשנת 2020 הקימה להקה משלה בשם Her Chariot Awaits שהוציאה אלבום אחד, אך פעילותה הוקפאה בשל מגפת הקורונה. באותו שנה הצטרפה גם ל-Trail Of Tears שקמה מחדש. בשנת 2022 הוציאה אלבום מוזיקה בשם Burn the Beauty ביחד עם ההרכב Lunarian.

== דיסקוגרפיה ==
* עם Sirenia:
** The 13th Floor – שנת 2009
** The Enigma of Life – שנת 2011
** Perils of the Deep Blue – שנת 2013
** The Seventh Life Path – שנת 2015
* עם Her Chariot Awaits:
** Her Chariot Awaits – שנת 2020
* עם Lunarian:
** Burn the Beauty – שנת 2022
* עם Trail of Tears
** Winds of Disdain - שנת 2024 (מיני-אלבום)

== קישורים חיצוניים ==

* 

קטגוריה:מוזיקאי מטאל
קטגוריה:מוזיקאי מטאל גותי
קטגוריה:זמרות ספרדיות
קטגוריה:ספרדיות שנולדו ב-1982
נהנה (חיוב ממוני)

במשפט העברי, חיוב נהנה הוא חיוב על המזיק לשלם לניזק על ההנאה שהרוויח מהנזק, אף במקרה שאינו חייב לשלם על עצם ההפסד של הניזק. פעמים רבות הרווח של המזיק אינו זהה להפסד של הניזק, ולכן יש הבדל משמעותי בין חיוב נהנה לתשלום נזק רגיל.

== דוגמאות לחיוב ==
המשנה קובעת שאף על פי שאדם שבהמתו אכלה פירות ברשות הרבים פטור מלשלם את שווי הפירות כיוון ששן ורגל פטורים ברשות הרבים, הוא חייב לשלם לבעל הפירות את הסכום שהרוויח מכך שהבהמה נהייתה שבעה. מקרה נוסף בו חל חיוב זה, הוא אדם שגר בבית חבירו וכתוצאה מכך שווי הבית ירד מעט, הדר מחויב לשלם תשלומי שוכר מלאים ולא רק על הנזק, בגלל חיוב נהנה.

==סיבת החיוב==
באור שמח<ref>אור שמח נזקי ממון פרק א הלכה ב.</ref> הסתפק מה סיבת החיוב, האם משלם על ההנאה מדיני מזיק, או שמשלם כיוון שהנהנה נהיה בעל חוב של המהנה. הנפקא מינה האם משלם מן העידית כמו מזיק או שמשלם בבינונית, כמו בעל חוב.

הרב שמעון שקופ בספרו שערי יושר מציע שתי אפשרויות לסיבת החיוב: 
== חיובים מקבילים ==
מלבד חיוב 'נהנה', ישנם בתלמוד סוגי חיוב נוספים, שהאדם מתחייב בהם אף שלא חיסר או הזיק לחבירו:
* משתרשי ליה - כשאדם מקבל הנאה או תועלת, בלא כילוי של החפץ.
* יורד לשדה חבירו - אדם שהשביח את נכסי חברו שלא מדעתו.
* מבריח ארי מנכסי חברו - הנאה עקיפה שבאה לאדם, על ידי אחר שהציל את ממונו מנזק או הפסד שעתיד היה להיגרם לנכסיו.

==הערות שוליים==

קטגוריה:משפט עברי: דיני ממונות
הר צ'ידר

הר צ'ידר הוא הר נישא שגובהו , הניצב 4 ק"מ מדרום־מזרח להר הארט בהרי האדמירליות, בארץ ויקטוריה שבאנטארקטיקה.

ההר מופה על ידי הסקר הגאולוגי של ארצות הברית מסקרים ומתצלומי אוויר של צי ארצות הברית שנערכו בשנים 1960–1964.

ההר נקרא על ידי הוועדה המייעצת לשמות אנטארקטיים על שמו של לוטננט קומנדר תומאס ג'יי צ'ידר, ששירת כטייס מסוק בטייסת הצי האמריקני VX-6 בתחנת מקמרדו, במהלך מבצע דיפ פריז, ב-1968.

== הערות שוליים ==

קטגוריה:חוף בורכגרווינק
קטגוריה:ארץ ויקטוריה: הרים
בית הכנסת עמנו-אל (קוראסאו)

בית הכנסת עמנו-אל היה בית כנסת של הקהילה הרפורמית בכיכר הנדריקפליין בשכונת פונדה הישנה בוילמסטאד בקוראסאו. בשנת 1964 הגיעו שתי הקהילות בוילמסטאד להבנות והקימו קהילה רקונסטרוקטיבית במבנה בית הכנסת הוותיק. החל משנת 1999 המבנה משמש את התביעה הציבורית.

== היסטוריה ==
=== להתעורר ===
בית הכנסת נבנה בשנת 1864 בעקבות ריב שפרץ בין האבות של המשפחות היהודיות החזקות ישורון ומדורו לאחר שהאחרונים השתמשו בשרידי חומת העיר שנהרסה לבניית מעגן, בעקבות הפעולה הזו יכלו לעגון גם ספינות מתחרות של משפחת ישורון וכך המונופול שלהם נשבר. העובדה שמדורו בנה את המטה שלו מול זה של ישורון יצרה מתח נוסף. ריב זה בא במקביל לעליית היהדות הרפורמית בקרב הצעירים בתוך הקהילה היהודית, שהקהילה הקיימת לא יכלה לתת לה תשובה ברורה. היהודים הליברלים יותר שתמכו במשפחת מדורו התפצלו מהשמרנים של בית הכנסת "מקווה ישראל" . הממשלה סירבה לתת להם מיקום טוב, והוקצתה להם חלקת אדמה של כ-2000 מ"ר בשטח בית קברות פרוטסטנטי ישן ומוזנח משנת 1680שהיה מוקף בערימות אשפה. בין השנים 1865–1867 הקהילה בנתה בית כנסת חדש בסגנון נאו-קלאסי עם צריח שבראשו מגן דוד, שהוסר מאוחר יותר.

===בית הכנסת הרפורמי===
לקהילה הרפורמית היו מגעים רבים והיא אימצה את הטקסים של הקהילה בעלת אותו השם בית הכנסת עמנו-אל בניו יורק. בשנת 1876 הגיע מניו יורק הרב הראשון לקהילה.

ב-1932 הקהילה הרפורמית הייתה היחידה שלא הוזמנה למלאת 200 שנה לחנוכת בית הכנסת 'מקווה ישראל', בהמשך נקבע פיוס בין נשיאי שתי הקהילות שהיו ידידים והוחלט שחברי הקהילות של שתי העיריות יוכלו לבקר זה בשירותיו של זה.

בשנת 1963 לאחר עשרות שנים של ירידה בכמות החברים, החליטו שתי הקהילות לחזור שוב לבית הכנסת מקוה ישראל-עמנואל, שזכה לשם בית הכנסת מקווה ישראל-עמנואל. הוסכם לבטל חלק ממסורות 300 השנים של הקהילה האורתודוקסית ולהקים קהילה רקונסטרוקציוניסטית במקום קהילה אורתודוקסית או רפורמית.

=== ייעוד מחדש ===
בשנת 1962, הממשלה רכשה את הקרקע שמסביב לבניין ולאחר 1963 התפנה הבניין והתפרק אט אט. בשנת 1978 שופץ המבנה והפך לתיאטרון. ב-1989 מכרה הקהילה היהודית את הבניין לקבוצת ואן דר ואלק, שביקשה להקים בו מלון, אך בסופו של דבר מכרה את המבנה בחזרה לממשלה הבניין שוחזר והועבר לאחר מכן לשירות התביעה, ששיכנה שם את הפרקליטות ב-1999.

==גלריה==
<gallery>
Collectie Nationaal Museum van Wereldculturen TM-60050765 De synagoge op Pietermaai, Curacao Curacao Mr. B. (Bastiaan) de Gaay Fortman (Gerelateerd).jpg|בית הכנסת בשנת 1890
Collectie NMvWereldculturen, TM-10021805, Repronegatief 'De Emanuel synagoge op het Wilhelminaplein', fotograaf niet bekend, 1947.jpg|בית הכנסת בשנת 1947
Collectie Nationaal Museum van Wereldculturen TM-60033036 Festiviteiten met de jockeyclub voor de Emanuel synagoge op het Wilhelminaplein tijdens de Koloniale Tentoonstelling Willemstad Soublette et Fils.jpg|חגיגות מול בית הכנסת בשנת 1904
</gallery>
==קישורים חיצוניים==

==הערות שוליים==

קטגוריה:קוראסאו
קטגוריה:יהדות אמריקה הלטינית
עמנו-אל
Island in the Sun (שיר של ויזר)

Island in the Sun ("אי בשמש") הוא שיר של להקת הרוק האמריקאית ויזר. זהו הסינגל השני מתוך האלבום השלישי של הלהקה הנקרא "ויזר" (ידוע גם כ"האלבום הירוק"), שיצא ב-2001. 

בסוף 2001, הלהקה עיבדה את השיר להופעה החיה שלה. בשנת 2005, הסולן ריברס קואומו היה פותח לעיתים קרובות את ההדרן של הלהקה על ידי ניגון "Island in the Sun" לבדו על גיטרה אקוסטית.

== קבלה ==
מליסה בוביט מאתר Dotdash דירגה את "Island in the Sun" בתור השיר ה-12 הטוב ביותר של Weezer, ואמרה שהוא "מדגים רוח נינוחה של דרום קליפורניה". מגזין The A.V. Club התייחס לשיר כאחד מ-12 השירים הטובים ביותר של הלהקה לאחר צאת האלבום פינקרטון. <ref></ref> אמילי טרטנלה ממגזין "מגנט" העריכה שהשיר הוא אחד מהשירים הכי המוערכים יתר על המידה של ויזר, וקראה להפסיק להשתמש בו בפרסומות ובתחנות רדיו.

== קליפים ==
ישנם שני וידאו קליפים שונים עבור השיר.

=== גרסה 1: חתונה מקסיקנית ===
את הסרטון הזה ביים מרקוס סיגה. הוא מראה את חברי להקת ויזר מבצעים את השיר בקבלת פנים לחתונה של זוג מקסיקני וכולל את כל ארבעת חברי הלהקה. את החתן בסרטון מגלם השחקן והזמר טוני גרסיה.

=== גרסה 2: בעלי חיים ===
את הסרטון הזה ביים ספייק ג'ונז. הוא מציג את חברי להקת ויזר משחקים עם חיות בר שונות על גבעה נידחת כביכול (אם כי הקליפ צולם למעשה במרחק קצר מלוס אנג'לס, בגבעות ליד סימי ואלי). רק בריאן בל, ריברס קואומו ופאט וילסון מופיעים בסרטון הזה, שכן הבסיסט מייקי ולש עזב את הלהקה זמן קצר לפני הצילומים.

== קישורים חיצוניים ==
* 
* 
* 

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירים באנגלית
קטגוריה:שירים על איים
קטגוריה:שירים על השמש
קטגוריה:סינגלים בהוצאת גפן רקורדס
רוי קריספל

רוי קריספל (נולד ב-11 ביולי 1979) הוא במאי קולנוע ותסריטאי ישראלי. הוא כתב וביים את הסרטים: אורח (2010), קומאסי חיפה (2013), כדורגל בעמק (2016), מועדון הלבבות השבורים ואבו עומאר (2021). בנוסף, עבד כבמאי ועורך בהפקות ישראליות וביים מאות סרטי תדמית ופרסומות. סרטיו זכו במספר פרסים בינלאומיים<ref name=":0"></ref>.

== ביוגרפיה ==
רוי נולד בעכו ולמד בילדותו בבית הספר עמל בנהריה.

בשנת 2003, החל את לימודיו בבית הספר לקולנוע באוניברסיטת תל אביב. במסגרת הלימודים, החל את עבודתו על סרטו הקצר הראשון, "עלמה". בשנת 2009, הושלמה הפקתו. הסרט זכה בפרס "הסרט הקצר הטוב ביותר" בפסטיבל בינלאומי לקולנוע עצמאי בלוס אנג'לס<ref></ref>.

בשנת 2010, יצא לאקרנים "אורח", דרמה בת 40 דקות המהווה עיבוד למחזה "שמן" של ריימונד קארבר. הסרט זכה בפסטיבל גראן אוף בפולין<ref></ref> והשתתף בתחרויות בפסטיל פוסאן בבוסאן, דרום קוריאה, בפסטיבל לה קבינה בולנסיה, ספרד ובפסטיבל חיפה.

בשנת 2013, הושלמה הפקת "קומאסי חיפה", סרט דוקו בן 60 דקות המגולל את מסען של קבוצת גננות ומורות מגאנה אל חיפה כחלק ממאבקן לחולל שינוי במערכת החינוך במולדתן. הסרט זכה בפרס הסרט התיעודי הטוב ביותר בפסטיבל סנט טרופז. לאחר מכן, יצר בשנת 2016 סרט דוקומנטרי נוסף בן 40 דקות בשם "כדורגל בעמק" המספר את סיפורה של קבוצת כדורגל בעמק יזרעאל המורכבת מנערים יהודים וערבים. הסרט השתתף בתחרות בפסטיבל ברלין לסרטי ספורט ובפסטיבל הסרטים במדריד.

בשנת 2018, השלים קריספל את סרט הדוקו הראשון שלו שהוא באורך מלא. הסרט, הנושא את הכותר "מועדון הלבבות השבורים", מלווה קבוצת מנתחי לב הפועלים מטעם ארגון הומניטרי וניסיונם לסייע לארבעה ילדים אתיופים שנחתו בישראל הסובלים ממום בליבם. הסרט הוקרן בערוץ הוט 8 וזכה בפרס הסרט הטוב ביותר בפסטיבל צ'יצסטר באנגליה.

סרט הפיצ'ר העלילתי הראשון של רוי קריספל, "אבו עומאר" יצא בשנת 2020. הסרט מגולל את סיפורו של סאלח הנושא עמו את גופתו של בנו בן השנתיים בתוך תיק, מבית חולים בישראל לאחר שנפטר עקב מחלה. כשהוא מגיע אל הכפר שלו בגדה, הוא מגלה שעוצר על הכפר מונע ממנו להיכנס ולקבור את בנו. מפגש בינו ובין מירי, אישה ישראלית הרה, מוציא את השניים למסע בנבכי החברה הישראלית. הסרט הוקרן בפסטיבלים רבים ברחבי העולם, זכה בפרסים והופץ ברחבי העולם בין היתר ברשת HBO אירופה וCINEMA WORLD אסיה. כמו כן הוא הסרט הישראלי הראשון שהשתתף וזכה בתחרות בפסטיבל סרטים בצפון אפריקה.

קריספל משמש כעורך תוכן ובמאי אולפן. כמו כן ביים את הסדרה הדוקומנטרית "בוני התרבויות" (2023) לתאגיד השידור כאן ואת התוכנית הדוקומנטרית "ישראל מלמעלה" (2023) לפארמונט<ref></ref>. משנת 2010 ועד 2023 עבד כבמאי ראשי ומנהל קרייאטיב באגף דיפלומטיה ציבורית במשרד החוץ.

== פילמוגרפיה ==
{| class="wikitable"
|שנה
|שם סרט
|פרסים
|-
|2009
|עלמה
|הסרט הקצר הטוב ביותר - הפסטיבל הבינ"ל לסרטים עצמאיים בלוס אנג'לס
|-
|2010
|אורח
|המקום הראשון בקטגוריית הדרמה בפסטיבל גראן-אוף פולין
|-
|2013
|קומאסי חיפה
|הסרט הטוב ביותר בפסטיבל סן טרופז 2014
|-
|2016
|כדורגל בעמק
|
|-
|2018
|מועדון הלבבות השבורים
|הסרט הטוב ביותר של פסטיבל צ'יצסטר, אנגליה<ref name=":0" />
|-
|2020
|אבו עומאר
|פרס הבימוי בפסטיבל איסקייה, איטליה
פרס תא המבקרים ברוסיה בפסטיבל קאזאן
ציון לשבח של חבר השופטים בפסטיבל טרטיו מילניו ברומא
פרס השחקן הטוב ביותר לקייס נאשף בפסטיבל רבאט במרוקו
|}

== קישורים חיצוניים ==

* 
* 
* 
* 

* 
* 

== הערות שוליים ==

קטגוריה:ישראלים שנולדו ב-1979
קטגוריה:במאים ישראלים
קטגוריה:בוגרי אוניברסיטת תל אביב
טל אלקובי

טל אלקובי (נולד בשנת 1987) הוא קצין בצה"ל בדרגת אלוף-משנה המשמש כמפקד חטיבה 14.

== ביוגרפיה ==
אלקובי גדל באחוזת ברק שבעמק יזרעאל. למד בבית הספר "העמק המערבי" שבקיבוץ יפעת.

== שירות צבאי ==
בשנת 2005 התגייס לצה"ל לחיל השריון שם ביצע מסלול מהיר לקצונה (זימון ישיר). בסיום קורס קציני שריון מונה למפקד מחלקת טנקים בפלוגת ונוס בחטיבה 188. במהלך תקופתו כמפקד מחלקה נלחם עם מחלקתו במבצעים חודרים בעזה. לאחר מכן שימש כסגן מפקד פלוגה בגדוד 71 ונלחם במבצע עופרת יצוקה ביחד עם חטיבת גולני ויחידת אגוז. לאחר מכן יצא לקורס מפקדי פלוגות ושובץ כמפקד פלוגה מסלול של מחזור אוגוסט 2009.

לאחר סיום המסלול חזר לפלוגתו – פלוגת מחץ בגדוד 71 וקיבל עליה את הפיקוד למשך שנה ושמונה חודשים. במהלך תקופה זו קיבל אות הצטיינות ממפקד פיקוד הצפון. בסיום התפקיד המשיך לתקופת לימודים של מנהל עסקים ומשאבי אנוש וחזר לתפקיד סמג"ד הכשרות בגדוד 198. במהלך מבצע צוק איתן נלחם עם גדוד 71 ונכנס כקמב"ץ מג"ד בטנק בגזרת סג'עייה. לאחר מכן שובץ לתפקיד קה"ד אוגדה 36 ושימש בתפקיד זה במשך שנתיים.

עם סיום תפקידו באוגדה, יצא אלקובי לפו"ם אלון ומשם שובץ לתפקיד מג"ד 53 בחטיבה 188 אותו עשה בין השנים 2018–2020. במהלך תפקידו פיקד על הגזרה המרחבית במבצע מגן צפוני אשר בגזרתו פעלו 5 אתרי קידוח לאיתור מנהרות וחיכוך רב במרחב מובלעת "רקפת" אשר נמצאת מול מיס אל-ג'בל. עם סיום תפקידו קיבל הגדוד הצטיינות ממפקד אוגמ"ר 80 על התעסוקה המבצעית בגזרת 'חריף' בה הגדוד השיג הצלחות מבצעיות רבות.

בין השנים 2020–2022 שימש כמפקד בית הספר לשריון והיה אחראי על הכשרת כלל טירוני החיל – לוחמים מדריכות ותומכי הלחימה.

במאי 2023 נכנס אלקובי לתפקיד מפקד חטיבת המחץ – חטיבה 14 באוגדה 252. אלקובי גם פיקד על החטיבה במלחמת חרבות ברזל, במהלכה כבשה החטיבה את "מוצב "פלסטין"" ששימש את חמאס כבסיס אימונים לפעילויות טרור. במוצב נחשפו מנהרות טרור, מטענים ומוקשים שנועדו לפגוע בלוחמי צה"ל במהלך הקרבות ההשתלטות. בהמשך לחמה החטיבה בפיקודו בגזרת העיר עזה, ופגעה בפעילי חמאס, איתרה והשמידה אמצעי לחימה ותשתיות טרור.

== חיים אישיים ==
אלקובי נשוי ואב לבת.

== קישורים חיצוניים ==
* 
==הערות שוליים==

קטגוריה:אלופי-משנה בצה"ל
קטגוריה:בוגרי תיכון אזורי העמק המערבי
קטגוריה:מפקדי גדודים בחטיבה 188
קטגוריה:מפקדי חטיבה 14
קטגוריה:מועצה אזורית עמק יזרעאל: אישים
קטגוריה:ישראלים שנולדו ב-1987
קטגוריה:מפקדי חטיבות במלחמת חרבות ברזל
נחל השומר

נחל השומר הוא נחל אכזב קצר באצבע הגליל. אורכו כ־2.55 קילומטרים. הוא כלול בתחומה של שמורת נחל משגב.

== תוואי הנחל ==
מוצא הנחל ממוקם בגובה של כ־700 מטרים מעל פני הים, כ־400 מטרים מדרום־מזרח לקיבוץ משגב עם, ברכס רמים. הנחל זורם לכיוון צפון־מזרח, ולאחר שחולף על כביש 90 (בקטע כפר גלעדי–מטולה), בגובה של כ־290 מטרים מעל פני הים, הוא נשפך לנחל עיון (הנשפך לנהר הירדן).

==הערות שוליים==

השומר
WebP

WebP הוא פורמט דחיסה גרפי שפותח על ידי גוגל המיועד להחליף פורמטים נפוצים של קובצי JPEG, PNG ו-GIF. הוא תומך הן בדחיסה עם אובדן נתונים והן בדחיסה ללא אובדן, וכן בתמונת אנימציה והן בשקיפות בינארית.

גוגל הכריזה על פורמט WebP בספטמבר 2010, והוציאה את הגרסה היציבה הראשונה שלה לציבור הרחב באפריל 2018.

== היסטוריה ==
WebP הוכרזה לראשונה על ידי גוגל ב-30 בספטמבר בשנת 2010 כפורמט פתוח חדש עבור גרפיקה דחוסה באינטרנט. הפורמט מייצר קבצים דלי משקל, שקטנים בגודלם מקובצי JPEG באיכות תמונה דומה<ref></ref>. WebP שוחרר תחת רישיון תוכנה חופשית של BSD.<ref></ref>

ב-3 באוקטובר 2011,<ref></ref> גוגל הוסיפה אפשרות של "פורמט קובץ מורחב"<ref></ref> המאפשר תמיכה ב-WebP בסוגי קבצים אחרים כדוגמת אנימציה ו-Exif.

ב-18 בנובמבר 2011, גוגל הכריזה על מצב דחיסה חדש ללא אובדן ותמיכה בשקיפות תמונה. התמיכה הופעלה כברירת מחדל החל מגרסת libwebp 0.2.0 (16 באוגוסט 2012).<ref name="lossless-announce"></ref><ref></ref> לפי הדיווח של גוגל מנובמבר 2011, המרה מ- PNG ל-WebP הביאה להפחתה של בין 20% ל 45% בגודל הקובץ ב-PNG.<ref></ref>

ביולי 2016, אפל הוסיפה תמיכה ב-WebP לגרסאות בטא מוקדמות של מערכות ההפעלה שלה macOS Sierra ו-iOS 10,<ref name="Apple CNET"></ref>. כששוחררה לציבור הרחב בספטמבר 2020, נוספה תמיכת WebP בגרסה 14 של ios<ref name="safari-14"></ref>

ספריית libwebp התומכת הגיעה לגרסה 1.0 באפריל 2018.<ref></ref>

נכון לנובמבר 2021, לדפדפני אינטרנט התומכים ב-WebP, נתח השוק הוא 96%.<ref name="caniuse-webp"></ref>

== תמיכה ==
=== דפדפני אינטרנט ===
גוגל מקדמת את WebP כך שכל הדפדפנים מבוססי ה-Chromium תומכים בפורמט. גוגל גם מציעה למנהלי אתרים לעבור מ-JPEG ו-PNG ל-WebP כדי לשפר את ציון מהירות האתר שלהם.<ref></ref>

גרסאות Microsoft Edge שפורסמו לאחר ינואר 2020, מבוססות על דפדפן Chromium ויש להן תמיכה ב-WebP.<ref></ref>

ספארי הוסיפה תמיכה עבור WebP בשנת 2020 עם iOS 14 ו גרסת ה-macOS 11 .

דפדפן פיירפוקס<ref></ref> תומך רשמית ב-WebP מאז ינואר 2019.<ref></ref>

חברת פוטושופ של אדוביי החלה לתמוך בפורמט החל מפבואר 2022, מגרסת 23.2 של התוכנה.<ref></ref>

GNOME Web, Midori ו-Falkon תומכים באופן מקורי ב-WebP.

בשנת 2023 נהייתה תפוצת הפורמט מאוד רחבה, הואיל והחברות קלאודפלייר ו-Akamai, האחראיות על יותר מ-20% מתעבורת האינטרנט,<ref></ref> החלו להמיר כל תמונה לפורמט WebP, מפני שזה חוסך כמחצית מרוחב הפס.<ref></ref>

==קישורים חיצוניים==

* 

==הערות שוליים==

קטגוריה:גוגל
קטגוריה:פורמטים גרפיים
איתי בן שבת

איתי בן שבת (נולד ב-9 ביולי 2000) הוא כדורגלן ישראלי המשחק בעמדת הבלם במכבי נתניה.

==קריירה==
בן שבת הוא בן המושב חד נס שבדרום רמת הגולן. הוא התחיל את הקריירה שלו בקבוצת הילדים של עירוני קריית שמונה אליה הצטרף בגיל 12. הוא שיחק בכל קבוצות מחלקת הנוער עד שעלה לבוגרים בשנת .

ב-21 באוגוסט 2021 ערך את הופעת הבכורה שלו בקבוצה הבוגרת בהפסד 0–3 למכבי פתח תקווה, בשלב הבתים של גביע הטוטו. ב-27 בנובמבר ערך את הופעת הבכורה שלו בליגת העל, בהפסד 2-1 להפועל באר שבע, בה הורחק לאחר שקיבל שני כרטיסים צהובים. ב-3 באפריל 2022 הבקיע את שער הבכורה שלו בקריירה, בניצחון 1–4 על הפועל חדרה.

ב-24 ביולי 2023 חתם במכבי נתניה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני עירוני קריית שמונה
קטגוריה:כדורגלני מכבי נתניה
קטגוריה:ישראלים שנולדו ב-2000
Daylight (שיר של דייוויד קושנר)

"Daylight" (בעברית: "אוֹר הַיוֹם") הוא שיר של הזמר-יוצר האמריקאי דייוויד קושנר שכתב את השיר יחד עם היידן רוברט הוברס, ג'רמי פדריק וג'וש ברוס וויליאמס. השיר הופק בידי רוב קירוואן ויצא לאור כסינגל ב-14 באפריל 2023 על ידי חברת התקליטים Miserable Music Group.

== רקע ושחרור ==
הזמר-יוצר האמריקאי דייוויד קושנר כתב את השיר יחד עם היידן רוברט הוברס, ג'רמי פדריק וג'וש ברוס וויליאמס, בעוד רוב קירוואן הפיק את השיר<ref name=":0"></ref><ref name=":1"></ref>. במהלך ריאיון תיאר קושנר את תהליך יצירת השיר:

בריאיון אחר תיאר קושנר את השראתו לכתיבת השיר:

השיר הופק בידי רוב קירוואן ויצא לאור כסינגל ב-14 באפריל 2023 על ידי חברת התקליטים Miserable Music Group. לאחר שהעלה את הסאונד של השיר, "Daylight" הפך ויראלי ברשת החברתית המקוונת טיקטוק<ref name=":3"></ref><ref name=":2"></ref><ref></ref>.

== ניתוח מוזיקלי ==
"Daylight" הוא שיר בלדה<ref name=":0" /> באורך של 3:32 דקות<ref></ref> במהלכו נשמע דייוויד קושנר שר את מילות השיר בקול בריטון עמוק<ref name=":2" />. ג'ורג' גריפית'ס מחברת המצעדים הרשמית וכן קסנדר צלנר מהבילבורד כתבו כי הבלדה מזכירה מוזיקאים כמו הוזייר ולהקת בון איבר<ref name=":2" />. אלסנדרה שייד ממגזין Paper כינתה את השיר בלדה אומללה<ref name=":0" />, ורובין מארי ממגזין Clash כתבה כי משחק המילים בשיר מראה היבט מורכב באישיותו של קושנר<ref></ref>.

== קבלה ביקורתית ==
ג'ורג' גריפית'ס מחברת המצעדים הרשמית כתב כי המשמעות המעורפלת של השיר עוזרת לקושנר להגיע לקהל רחב יותר<ref name=":2" />.

== ביצועים מסחריים ==
עם יציאתו הגיע "Daylight" למקום השני במצעד הסינגלים הבריטי<ref></ref>, ובכך הפך לסינגל הראשון של קושנר שהגיע לעשירייה הראשונה במצעד זה בעוד המצעד עצמו הצהיר שזו "כניסה מפתיעה ביותר"<ref></ref><ref></ref>. השיר העפיל גם לראש הרשימה בניו זילנד<ref></ref>, ובהולנד<ref></ref>, למקום השני באירלנד<ref></ref>, ליטא<ref></ref> ונורווגיה<ref></ref>, למקום החמישי באוסטרליה<ref></ref>, ובגרמניה<ref></ref>, ולמקום ה-12 בשוודיה<ref></ref> ובפינלנד<ref></ref>.

בנוסף, ב-29 באפריל 2023 נכנס הסינגל למצעד הבילבורד הוט 100 במקום ב-48 והיה לסינגל הראשון של קושנר שנכנס למצעד זה<ref name=":3" />.

== וידאו קליפ ==
הוידאו קליפ של השיר יצא ב-14 באפריל 2023. הוא בוים בידי לוק שו ולנדון ז'ורן, ובמהלכו נראה קושנר ביער ובכנסייה<ref name=":0" /><ref name=":1" /><ref></ref><ref></ref>.

== מיקומי שיא ==

=== מצעדי סוף שנה ===

== נתוני מכירות ותארים ==
{| class="wikitable"
|+
!מקום
!תארים
!מכירות
!מקור
|-
!אוסטרליה (ARIA)
|פלטינה 2×
|140,000
|<ref></ref>
|-
!בריטניה (BPI)
|זהב
|400,000
|<ref></ref>
|-
!קנדה (Music Canada)
|זהב
|40,000
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים באנגלית
קטגוריה:בלדות משנות ה-2020
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשווייץ
קטגוריה:שירי זהב בממלכה המאוחדת
קטגוריה:שירי זהב בקנדה
קטגוריה:שירי פלטינה כפולה באוסטרליה